**Dragi učenci, učenke!**

Preden vam dam navodila za nov teden dela od doma (na daljavo), vas moram najprej pohvaliti, saj pridno delate naloge in jih do dogovorjenih rokov pošiljate v spletno učilnico. V prejšnjem tednu sem bila navdušena nad fotografijami prelepih metuljev upanja in vaših vtisov s športnega dne. Nekaterim posameznikom dolgujem še pohvalo za izjemne filmčke “ Vremenska napoved z Marsa”. Imenitni so!

**Dragi učenec, učenka!**

V 6. tednu dela od doma (na daljavo) se boš en dan posvetil naravoslovnemu dnevu, v katerem se bodo prepletli še učni predmeti: NIT, GOS in LUM. Navodila za naravoslovni dan imaš zapisana v načrtu dela za 6. teden in v powerpointu (PWP), ki ga najdeš na šolski spletni strani ter v spletni učilnici. Potrudi se, saj boš iz opravljenega del na terenu, zapisa (miselni vzorec, plakat, PWP, …) in predstavitve ocenjen/a pri NIT.

V tem tednu boš preveril/a, kako dobro obvladaš prikaze, pisno množenje in pisno deljenje ter nekatere matematične pojme. Prvi del preverjanja fotografiraš (dve fotografiji) in pošlješ v spletno učilnico ali na moj e-naslov.

Ponovil/a in utrdila boš znanje o preteklosti (prazgodovini) pri DRU. Kako dobro ti gre, boš preveril/a v spletni učilnici, kjer boš imela ves teden odprt kviz (Preverjanje znanja – prazgodovina). Tako kot prejšnjič, boš imel/a tudi tokrat na voljo dva poskusa.

Še imaš priložnost zaključiti bralno značko. O prebrani knjigi napiši kratko mnenje, pošlji ga na e-naslov: dragica.jeretina-anzin@guest.arnes.si. Za kratek pogovor o prebrani knjigi bom na voljo po telefonu ali vibru, če ga starši imajo.

Če še nisi opravil/a teoretičnega dela kolesarskega izpita vadi v spletni učilnici Kolesar. Starši naj sporočijo, kdaj ti bo uspelo narediti teoretični del izpita po dogovorjenih zahtevah.

O morebitnih težavah pri šolske delu mi sporoči, da lahko takoj pomagam. Piši, pokliči in pogumno vprašaj, če česa ne znaš ali ne razumeš.

V maju nas čaka ocenjevanje znanja. Kdaj in na kakšen način bo potekalo, te bom obvestila po prvomajskih počitnicah.

**Spoštovani starši!**

**HVALA!** Brez panike glede ocenjevanja! Tudi to bomo zmogli! 

Draga Jeretina Anžin, razredničarka 5. b

|  |
| --- |
| **SLOVENŠČINA** **od 20. 4. do 24. 4. 2020** |
| **VSEBINA:*** **ZAKAJ JE POLJE JEZERO? (branje in delo z besedilom)**

V tem tednu boš prebral/a zanimivo pripovedko, ki jo najdeš na šolski spletni strani. Napisala jo je pisateljica, pesnica in dramska igralka Saša Pavček. V mesecu marcu smo z bralci in bralkami, ki sodelujejo v projektu *Branje ne pozna meja/Čitanje ne poznaje granice*, načrtovali srečanje z njo. V šolski knjižnici bi Saša Pavček s svojim obiskom počastila vse učence našega razreda. Žal nas je dohitel in prehitel …**Navodila za delo z besedilom*** Pripovedko pozorno preberi.
* Odgovori na vprašanja, ki so zbrana na delovnem listu tukaj spodaj, pod tedenskim načrtom.
* Odgovore piši v zvezek.
* Upoštevaj navodila, ki so zapisana na delovne listu (*Piši z nalivnikom. Pozoren/pozorna bodi na pravopis. Zapis naj bo čitljiv*. …)

Svinčnik**NALOGA:** Fotografiraj odgovore na vprašanja. **Fotografijo pošlji** **v spletno učilnico ali na moj e-naslov do petka, 24. 4. 2020.** |

|  |
| --- |
| **MATEMATIKA****od 20. 4. do 24. 4. 2020** |
| **VSEBINA:****PREVERJANJE ZNANJA – 1. del**Preveri, kako dobro obvladaš prikaze, pisno množenje, pisno deljenje in nekatere matematične pojme (soda in liha števila, količnik, zmnožek …) **SvinčnikNALOGA:**Samostojno reši naloge v SDZ na str. 86 in 87. **Naredi dve fotografiji. Pošlji ju v spletno učilnico ali na moj e-naslov do petka, 24. 4. 2020.** |

|  |
| --- |
| **NARAVOSLOVNI DAN & NARAVOSLOVJE IN TEHNIKA & GOS & LUM****od 20. 4. do 24. 4. 2020** |
| Na šolski spletni strani in v spletni učilnici imaš navodila za izvedbo naravoslovnega dne z naslovom **Narava okoli nas.**Dobro jih preglej. Izberi eno dejavnost in naredi načrt **KDAJ?, KJE?** in **KAKO?** jo boš izvedel/izvedla. Ne pozabi si pripraviti zdrave malice in vode. Zaščiti se pred soncem in klopi, če se boš odpravil/a v gozd ali na travnik. **Uživaj v dejavnostih naravoslovnega dne!****Ko se vrneš s terena …** Opažanja dopolni s podatki iz enciklopedij, ki jih imaš na voljo doma. Pobrskaj po spletnih straneh. Svoja opažanja s terena zapiši in nariši. Izberi med tremi možnostmi predstavitve.* V zvezek za NIT naredi predstavitev v obliki miselnega vzorca, tabele …,
* izdelaj estetski plakat (*Preglej kriterije za izdelavo plakata, ki jih imaš doma*.).
* Če že obvladaš, pripravi predstavitev v PWP (Največ 10 drsnic.)

Če ti nobena od predlaganih možnost predstavitve ne ustreza, ustvari svojo zanimivo predstavitev (\*strip, kolaž utrinkov …).Po prvomajskih praznikih boš predstavil/a svoj delo s kratkim govornim nastopom (\*prib. 3 min). Predstavitev bo potekala v šoli, če se bomo že vrnili v šolske klopi, ali preko video klica. O govornem nastopu te obvestim po prvomajskih praznikih.Tvoje delo bo **ocenjeno**. Ocena pri NIT bo sestavljena iz dveh delov:1. del: ocena pisne predstavitve v zvezku za NIT ali ocena plakata ali ocena pripravljenega PWP (\**Glej kriterije za ocenjevanje plakatov, ki jih imaš doma.)*
2. del: ocena govornega nastopa. (\**Glej kriterije za ocenjevanje govornih nastopov: vsebinska ustreznost, tekoče, jasno, glasno, razumljivo, … pripovedovanje.* )

**Rok za pripravo pisne predstavitve: torek, 5. maj 2020****Veselim se tvoje ustvarjalne, domiselne predstavitve!** Nasmejan smeško brez polnila |

|  |
| --- |
| **DRUŽBA****od 20. 4. do 24. 4. 2020** |
| **VSEBINA:*** **PREVERJANJE ZNANJA O PRAZGODOVINI**

S pomočjo učbenika od str. 78 do str. 83 in zapiskov v zvezku ponovi in utrdi znanje o preteklosti (prazgodovini). Za ponavljanje in utrjevanje uporabi tudi povezave:<https://www.youtube.com/watch?v=7LF0kd8YMrE&feature=youtu.be&fbclid=IwAR1ZtGvcmzf3Duu9kPyS9zy3uGLA4r0TZm2i3qqPJhMH_3ia5miNeV7QVGo><https://www.youtube.com/watch?v=X0mnkpNLbxw><https://www.youtube.com/watch?v=le2iSa1O1Lc>Ko boš dobro ponovil/a in utrdil/a, kar smo se naučili pred več kot enim mesecem v šoli, »pojdi« Nasmejan smeško brez polnila v spletno učilnico in reši **preverjanje znanja, ki bo v obliki že znanega kviza**. Na voljo imaš **dva poskusa.** |

**ZAKAJ JE POLJE JEZERO?**

**Saša Pavček**

delo z besedilom pri slovenščini

1. Pozorno preberi zgodbo **Zakaj je polje jezero**, ki jo je napisala pisateljica, pesnica in igralka Saša Pavček.

|  |
| --- |
| **SLOVARČEK MANJ ZNANIH BESED***potovka – popotnica**ihtenje – jokanje**koprena – bela tanka tkanina, ki jo uporabljamo za pokrivanje posevkov ali sadik na vrtovih**nimfa – v grški mitologiji lepo žensko bitje v naravi, ki se lahko naredi nevidno (podobna vili)**salamander – močerad, pupek* |

|  |
| --- |
| Delo nadaljuj **v zvezku** za slovenščino. Preberi vprašanja. **Odgovore napiši v lepih povedih v zvezek**. Upoštevaj **pravopisna pravila** (velike in male začetnice, vejice, druga ločila …). O **čitljivem zapisu** in lepi **obliki** v zvezku mi ni potrebno izgubljati besed, kajne? |

1. Ali so trditve pravilne ali ne? Če je trditev pravilna, napiši DA, če je napačna, napiši NE.

|  |  |  |
| --- | --- | --- |
| 1. To je detektivska zgodba.
 | DA | NE |
| 1. Dogajanje v zgodbi se odvije v več letih.
 | DA | NE |
| 1. Zgodbo pripoveduje deklica.
 | DA | NE |
| 1. Zgodba, ki sem jo prebral/a je pripovedka.
 | DA | NE |

1. O čem govori pripovedka? **V zvezek napiši odgovor v lepi povedi**.
2. Kje se v pripovedki odvija dogajanje? **V zvezek napiši vsaj štiri dogajalne kraje**.
3. Kdo je glavna književna oseba in kaj velja zanjo? Izberi ustrezne podatke in jih prepiši v zvezek.

deklica potovka nežna nagajiva sočutna hudobna radovedna jokava oče mati fant

1. Kakšna je bila potovka? Opiši jo v najmanj **treh lepih povedih**.
2. O katerih čudežnih bitjih je pripovedovala potovka v svojih zgodbah? **Odgovor napiši v lepi povedi.**
3. V pripovedki poišči pet besed, s katerimi so fanta poimenovali hudobni ljudje ter dekličina mati in oče. **Zapiši jih**.
4. Kdaj se hči vrača pripovedovat pravljice svojim staršem? **Odgovor napiši v lepi povedi.**
5. O katerem jezeru govori pripovedka? Pojasni svojo odločitev. **Odgovori v lepih povedih, ki jih zapiši v zvezek.**

